text: Nordisk mesterskab i Horsens
  27 juli 2016 kl. 17.05
  I dag startede kampen om at blive nordisk mester i kapsejlads i Horsens Bugt.
  Hornet lød fra følgeskibet inden sejlbådene satte sejl og startede den første kapsejlads i det nordiske mesterskab, som startede i Horsens i dag.
  238 deltagere i fire forskellige klasser skal i de næste fem dage dyste om at blive nordiske mestre blandt sejlere i alderen 12 til 16 år.
  Det er Horsens Sejlklub, der er vært for mesterskabet og omkring 80 frivillige hjælper til for at afvikle sejladserne. En af dem er Kim Lago Nørgaard, som er far til en af deltagerne og hjælper til ude i en af følgebådene.
  - Vinden har drillet lidt i dag. Banemærkerne er blevet flyttet for at banen kunne ligge korrekt, og det kan være en udfordring at få den til at ligge, så man får en fair sejlads, siger han til TV SYD.
  TV SYD sender i aften live fra havnen i Horsens kl. 19.30.
  